החברים של ברני

החברים של ברני היא תוכנית טלוויזיה חינוכית לילדים בגילאי הגן ובית הספר היסודי. במקור הייתה זו תוכנית אמריקאית בשם "Barney & Friends" ("ברני וחברים"), וגרסאות מקומיות שלה דובבו במדינות רבות בעולם. רק ישראל ודרום קוריאה זכו להפיק גרסאות מקוריות של הסדרה, לאחר קבלת אישור מאולפני "ליריק". 

כוכב הסדרה הוא דינוזאור סגול וידידותי מסוג טירנוזאורוס רקס בשם ברני המחנך ומבדר קבוצת ילדים באמצעות שירים, ריקודים ובעזרת גישה ידידותית ואופטימית. ברוב הפרקים הופיעו גם הדינוזאורית הירוקה בובה בון והדינוזאור הצהוב בובי בן, והחל משנת 2006, הצטרף הדינוזאור הכתום ריף. 

לחן שיר הנושא מבוסס על השיר העממי האמריקאי "יאנקי דודל" ולחן שיר הסיום מבוסס על השיר העממי האמריקאי "this old man" הנקרא "i love you" או בגרסה הישראלית "בשבילי, בשבילך".

בשנת 2022 יצא סרט תיעודי בשירות הסטרימינג "peacock" (בישראל ב-yes) בשם "i love you, you hate me" שמציג תופעה של אנשים ששונאים את הסדרה.

החברים של ברני בישראל
ההפקה הישראלית של התוכנית הופקה מ-1997 עד 1998 ושודרה בערוץ 2 עבור זכיינית טלעד ב-1997, בערוץ הילדים ב-1998 ובהופ! בשנת 2000. הנוסח העברי נכתב ותורגם על ידי אהוד מנור ובתו ליבי. השחקנים הישראלים שגילמו את דמותו של ברני היו אבי טרמין ויהויכין פרידלנדר שדיבבו את הטקסט בזמן אמת, וג'וש שגיא שהפעיל את הבובה של ברני בתזמון מדויק עם המדובב. את בובה בון גילמה ציפי מור ואילו בובי בן הודח מהתוכנית בישראל, למרות שעדיין הופיע בחלקים קטנים בפרקים בודדים. שתי עונות יצאו לגרסה בישראל. כאשר בעונה השנייה שונתה התפאורה החיצונית.

השחקנים דיבבו את הבובות במהלך יום הצילום באופן סימולטני ובהתאם להוראות הבמאית איריס ארגמן בלהוסקי שבמקביל ביימה את צוותי הצילום, הקול והתאורה באולפן.

חלק מהפרקים של שלוש העונות הראשונות שוחררו בקלטות וידאו על ידי חברת קלסיקלטת משנת 1998.

הבובות בגרסה הישראלית 
 ברני (דיבוב: אבי טרמין/יהויכין פרידלנדר; הפעלה: ג'וש שגיא)
 בובה בון (דיבוב: ציפי מור, הפעלה: פאני אברהם)

צוות השחקנים הילדים בגרסה הישראלית 
 יאנה קוטליאר (יאנה)
 טל בלהוסקי (טל)
 נוי בן עמי (דנה)
 אתי ליגשאל (נועה)
 יהלה לחמיש (אביב)
 אמיר לקנר (אמיר)
 עירא בירם (מיקי)
 ניר ועקנין (ניר)
 רן בכור (רן)
 יהב שוסטר (יעל)
 לינוי קאפח (קרן)
 נופר בריילובסקי (קרן)
 גל מוג'ה (גל)
 תום ברומר (תום)
 שרון אנה (גילי)
 הדר נחמיה (הדר)
 מאי יעקובסון (מאי)

צוות השחקנים המבוגרים בגרסה הישראלית 
 ג'וש שגיא (שודד הים בעל זקן הקשת)
 דפנה ארמוני (דפנה)
 אלי גורנשטיין (אדון עשר לי)
 ליאוניד פטשקה (פסנתרן)
 שרון צור (שרון)
 אהוד מנור (סבו של טל)
 עפרה פוקס (סבתה של יאנה)
 אבי טרמין (שליח)
 ציפי מור (אמא אווזה)

סרט קולנוע
ב-1998 יצא לאקרנים סרט בשם "ההרפתקה הגדולה של ברני", שדובב לעברית ב-1999 על ידי אולפני אלרום. זו הפעם היחידה שהסרט דובב בשפה העברית.

העלילה מספרת על הילדים קודי, אבי ומרסלה שיוצאים עם ברני וחבריו בני בון ובובה בון אחרי הביצה המסתורית שבתוכה מגשים חלומות.

קישורים חיצוניים

 

חינוך לגיל הרך
סדרות טלוויזיה ישראליות בכיכובן של בובות
סדרות טלוויזיה אמריקאיות בכיכובן של בובות
טלעד: תוכניות וסדרות
ערוץ 2: תוכניות וסדרות
סדרות ערוץ הופ!
סדרות טלוויזיה לילדים
JimJam: סדרות
סדרות PBS Kids